  Майя Бывальцева Удмуртиысь кык аресозь нылпиосын 9 сюрс 800 семьяос «Удмуртиысь аптекаослэсь» оштолэзь понна сертификатъёссэ басьтӥзы, тросэз соосты уже но кутӥзы ни. Со сярысь, элькунысь мерлыко политикая но ужъя министр Татьяна Чуракова вылэ чӧлскыса, улосвыл тӧролэн но кивалтэтлэн пресс-службазы ивортэ. Мукетъёсыз семьяос, кин астэ ачид нимаз висъян вакытлы улон интыысьтыз кошкиз, сертификатъёсты сюбегатонъёсты палэнтэм бере басьтыны кариськизы. Кыӵе ке юанъёсты кылизы ке, соослы валэктонъёс Удмуртиысь мерлыко политикая министерстволэн ӟырдыт линияз +7 (3412) 222-899 яке улон интыя калыклы мерлыко юрттэт сётонъя ёзэсъёсы жингыртыса басьтыны луоз Татьяна Чуракова, Удмуртиысь мерлыко политикая но ужъя министр«Удмуртиысь аптекаос» кун предприятилэсь сертификатъёссэ толэзьлы тырмымон шуыса пусъем коньдонлэсь ӧжыт табышен улӥсь кык аресозь нылпиосын ёрмись семьяослы сёто. Элькунын сыӵеос 11 сюрс пала. Быдэн 500 манетлы кык картаосты оштолэзьысен инвожоозь басьтыны луэ. Куартолэзе но инвожое соосты 14 числоысен сётъяны кутскозы, сертификатъёсты доре ваёзы. Пусъём, та юрттэт Удмуртилэн тӧроез Александр Бречалов косэмен висъяське. Сертификатъёсын таӵе вузъёсты басьтыны луэ: - гигиеная арбериос; - 2 аресозь нылпиослы кулэ луись арбериос (посуда но сюдыны кулэ луись мукерт арбериос, шудонъёс, соска-пустышка); - нылпи сиён; - подгузникъёс, вож нуныослы кутэтъёс; - эм маскаос; - 2 аресозь нылпиослы эм арбериос но рецепттэк вузаськись эмъюмъёс. Тегъёс: Тазалык Ижкар нылпиос Удмуртия коронавирус тазалыкезутён Мерлыкополитикаяноужъяминистерство ТатьянаЧуракова  